Generalment, Malta usa l'anglès per interpretar les seves cançons. Només les dues primeres, en 1971 i 1972, van ser presentades en maltès. Ambdues cançons van quedar en últim lloc, en part atribuït a la barrera del llenguatge. Després d'un millor resultat en 1975, Malta s'hi va retirar. Durant la dècada dels vuitanta, Malta va tornar a mostrar interès a reintegrar-s'hi, però no ho va poder fer a causa que hi havia un nombre màxim de 22 participants cada any que li impedia fer-ho. Quan els Països Baixos es van retirar en 1991, Malta va entrar en el seu lloc. A l'any següent, el límit de participants va ser eliminat, fet que li va permetre participar cada any. Malgrat els seus bons resultats, Malta ha vist canviar la seva sort: en 2006 va quedar en últim lloc en la final i en 2007 no va passar de la semifinal.